ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
ദേശീയ സുരക്ഷാ ഗാർഡിന്റെ 'സുദർശൻ ഭാരത പരിക്രമ' കാർ റാലി ആഭ്യന്തര മന്ത്രി അമിത് ഷാ ചെങ്കോട്ടയിൽ ഫ്ലാഗ് ഓഫ് ചെയ്യും
(ന്യൂഡൽഹി, ഒക്ടോബർ 01, 2021
ദേശീയ സുരക്ഷാ ഗാർഡ് അംഗങ്ങൾ നടത്തുന്ന ഓൾ ഇന്ത്യ കാർ റാലി, സുദർശൻ ഭാരത പരിക്രമ, ആഭ്യന്തരമന്ത്രി അമിത് ഷാ ഡൽഹിയിലെ ചെങ്കോട്ടയിൽ നിന്നും ശനിയാഴ്ച ഫ്ലാഗ് ഓഫ് ചെയ്യും. രാജ്യം സ്വാതന്ത്ര്യം നേടി 75 വർഷം പൂർത്തിയാക്കുന്നതിന്റെ ഭാഗമായുള്ള ആസാദി കാ അമൃത് മഹോത്സവ ആഘോഷങ്ങളുടെ ഭാഗമായാണ് ചടങ്ങ്.
ഇതിനോടൊപ്പം കേന്ദ്ര സായുധ സേനകളുടെ  നേതൃത്വത്തിൽ രാജ്യത്തിന്റെ വിവിധ ഭാഗങ്ങളിൽ നിന്ന് ആരംഭിച്ച് ന്യൂഡൽഹിയിൽ സമാപിക്കുന്ന സൈക്കിൾ റാലികളെയും അദ്ദേഹം നാളെ സ്വീകരിക്കും
ടോക്കിയോ ഒളിമ്പിക്സ് മെഡൽ ജേതാക്കളായ ശ്രീ. നീരജ് ചോപ്ര, ശ്രീ. രവികുമാർ ദഹിയ, ശ്രീ.ബജ്രംഗ് പുനിയ തുടങ്ങിയവർ ചടങ്ങിൽ മുഖ്യാതിഥികളായിരിക്കും.
.ഇന്ത്യൻ സ്വാതന്ത്ര്യസമരം, സ്വാതന്ത്ര്യസമര സേനാനികൾ എന്നിവരുമായി ബന്ധപ്പെട്ട ചരിത്ര പ്രസിദ്ധ കേന്ദ്രങ്ങളിലൂടെയാകും ദേശീയ സുരക്ഷാ ഗാർഡിന്റെ 7500 കിലോമീറ്റർ ദൈർഘ്യമുള്ള കാർ റാലി കടന്നുപോവുക. ന്യൂ ഡൽഹിയിലെ പോലീസ് സ്മാരകത്തിൽ 2021 ഒക്ടോബർ 30ന് റാലി സമാപിക്കും.
രാജ്യത്തെ 12 സംസ്ഥാനങ്ങളിലെ 18 നഗരങ്ങളിലൂടെ കാർ റാലി കടന്നുപോകുന്നുണ്ട്.
900 പേരുമായി ആഗസ്റ്റ് 15ന് ആരംഭിച്ച സായുധ സേന സൈക്കിൾ റാലികൾ 21 സംസ്ഥാനങ്ങളിലൂടെ 41,000 കിലോമീറ്റർ ദൂരം പിന്നിട്ടാണ് ന്യൂഡൽഹിയിൽ എത്തുന്നത് .ITBP ഒരു സൈക്കിൾ റാലിയും CRPF നാല് റാലികളും സംഘടിപ്പിച്ചു. SSB യുടെ നേതൃത്വത്തിൽ 10 റാലികൾ നടന്നപ്പോൾ അസം റൈഫിൾസ് ഒരെണ്ണത്തിൽ പങ്കെടുത്തു.CISF 9 റാലികൾക്കും BSF 15 സൈക്കിൾ റാലികൾക്കും ആണ് നേതൃത്വം നൽകിയത്.
ആസാദി കാ അമൃത് മഹോത്സവ ആഘോഷങ്ങൾ ലക്ഷ്യമിട്ടാണ് ആഭ്യന്തര മന്ത്രാലയത്തിന് കീഴിൽ ഈ റാലികൾ സംഘടിപ്പിക്കുന്നത്.
ആഭ്യന്തരകാര്യ മന്ത്രാലയം
സൈബർ ഫോറൻസിക് കം ട്രെയിനിങ് ലാബുകൾ കേരളത്തിലും സ്ഥാപിച്ചു.
(ന്യൂ ഡൽഹി: ഡിസംബർ 14 ,2021
കമ്പ്യൂട്ടർ , സൈബർ ഫോറൻസിക്ക്, ഇലക്ട്രോണിക് ഫോറൻസിക്ക് ഉൾപ്പടെ പ്രത്യേക സൗകര്യങ്ങളുള്ള ഏഴ് സെൻട്രൽ ഫോറൻസിക് സയൻസ് ലബോറട്ടറികൾ .ആഭ്യന്തര മന്ത്രാലയത്തിന് പ്രവർത്തിക്കുന്നുണ്ട് .സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും പോലീസിലെ അന്വേഷണ ഉദ്യോഗസ്ഥർക്ക്  പ്രാരംഭ ഘട്ട സൈബർ ഫോറൻസിക് സഹായം നൽകുന്നതിനായി ന്യൂ ഡൽഹിയിലെ ദ്വാരകയിലുള്ള CyPAD-ൽ അത്യാധുനിക നാഷണൽ സൈബർ ഫോറൻസിക് ലബോറട്ടറി  സ്ഥാപിച്ചിട്ടുണ്ട് .കൂടാതെ, ലഭ്യമായ വിവരങ്ങൾ അനുസരിച്ച്, കേരളം ഉൾപ്പെടെ 28 സംസ്ഥാനങ്ങളിലും ,കേന്ദ്രഭരണ പ്രദേശങ്ങളിലും സൈബർ ഫോറൻസിക്-കം-ട്രെയിനിംഗ് ലബോറട്ടറികൾ സ്ഥാപിച്ചിട്ടുണ്ട് .
ഹൈദരാബാദിലെ സെൻട്രൽ ഫോറൻസിക് സയൻസ് ലബോറട്ടറിയിൽ , തെളിവെടുപ്പ്, വിശകലനം എന്നിവക്കായി ഒരു ദേശീയ സൈബർ ഫോറൻസിക് ലബോറട്ടറി സ്ഥാപിക്കുന്നതിന് മന്ത്രിസഭ അംഗീകാരം നൽകിയിട്ടുണ്ട്. .ഇന്ന് ലോക്സഭയിൽ ചോദ്യത്തിന് രേഖാമൂലം നൽകിയ മറുപടിയിൽ ആഭ്യന്തര സഹമന്ത്രി ശ്രീ അജയ് കുമാർ മിശ്രയാണ് ഇക്കാര്യം വ്യക്തമാക്കിയത്.
ഉരുക്ക് മന്ത്രാലയം
സ്റ്റീൽ പ്ലാന്റുകളുടെ വികസനവും ആധുനികവൽക്കരണവും
(ന്യൂഡൽഹി, ആഗസ്റ്റ് 04, 2021
സ്റ്റീൽ, നിയന്ത്രണങ്ങൾ ഇല്ലാത്ത മേഖലയായതിനാൽ, സ്റ്റീൽ മന്ത്രാലയം ഒരു ഫെസിലിറ്റേറ്റർ ആയി മാത്രം പ്രവർത്തിക്കുന്നു. അതിനാൽ തന്നെ സ്റ്റീൽ പ്ലാന്റുകളുടെ വികസനവും ആധുനികവൽക്കരണവും സംബന്ധിച്ച തീരുമാനങ്ങൾ അതാത് കമ്പനികൾ സാങ്കേതിക-വാണിജ്യ താൽപര്യങ്ങൾക്ക് അനുസൃതമായാണ് എടുക്കുന്നത്.
കേന്ദ്ര സ്റ്റീൽ മന്ത്രി ശ്രീ രാം ചന്ദ്ര പ്രസാദ് സിംഗ് രാജ്യ സഭയിൽ രേഖാമൂലം അറിയിച്ചതാണ് ഈ കാര്യം.
ആഭ്യന്തരകാര്യ മന്ത്രാലയം
വിസ, യാത്രാ നിയന്ത്രണങ്ങളിൽ ഇളവുകൾ
കൊവിഡ് 19 മഹാമാരി കണക്കിലെടുത്ത്, അന്താരാഷ്ട്ര യാത്രക്കാർ രാജ്യത്തേക്കു വരുന്നതിനും പുറത്തേക്കു പോകുന്നതിനും കേന്ദ്ര ഗവൺമെന്റ് 2020 ഫെബ്രുവരി മുതൽ ഏർപ്പെടുത്തിയ നിയന്ത്രണങ്ങളിൽ ഇളവ് അനുവദിച്ചു.
ഇന്ത്യയിലേക്ക് പ്രവേശിക്കാനോ പുറത്തുപോകാനോ ആഗ്രഹിക്കുന്ന കൂടുതൽ വിദേശ രാജ്യക്കാർക്കും ഇന്ത്യൻ പൗരന്മാർക്കും വിസയിലും യാത്രാ നിയന്ത്രണങ്ങളിലും ഇളവ് വരുത്താൻ ഗവൺമെന്റ് തീരുമാനിച്ചു. ടൂറിസ്റ്റ് വിസ ഒഴികെയുള്ള എല്ലാ ആവശ്യങ്ങൾക്കും ഇന്ത്യ സന്ദർശിക്കാൻ ആഗ്രഹിക്കുന്ന എല്ലാ ഒ.സി.ഐ, പി.ഐ.ഒ കാർഡ് ഉടമകൾക്കും മറ്റെല്ലാ വിദേശ പൗരന്മാർക്കും അംഗീകൃത വിമാനത്താവളങ്ങളിലൂടെയും തുറമുഖ, ഇമിഗ്രേഷൻ ചെക്ക് പോസ്റ്റുകളിലൂടെയും പ്രവേശിക്കാൻ അനുമതി നൽകും.
വന്ദേ ഭാരത് മിഷനു കീഴിൽ പ്രവർത്തിക്കുന്ന വിമാനങ്ങൾ, അല്ലെങ്കിൽ വ്യോമയാന മന്ത്രാലയം അനുവദിക്കുന്ന ഏതെങ്കിലും ഷെഡ്യൂൾ ചെയ്യാത്ത വാണിജ്യ വിമാനങ്ങൾ എന്നിവ ഇതിൽ ഉൾപ്പെടുന്നു. അതേസമയം, ഇത്തരത്തിലുള്ള എല്ലാ യാത്രക്കാരും ആരോഗ്യ, കുടുംബക്ഷേമ മന്ത്രാലയത്തിന്റെ കോവിഡ്, ക്വാറന്റൈൻ മാർഗ്ഗനിർദ്ദേശങ്ങൾ കർശനമായി പാലിക്കേണ്ടതുണ്ട്.
ഈ ഇളവ് പ്രകാരം, നിലവിലുള്ള എല്ലാ വിസകളും  ഉടനടി പുനസ്ഥാപിക്കാനും സർക്കാർ തീരുമാനിച്ചു. അത്തരം വിസകളുടെ സാധുത കാലഹരണപ്പെട്ടെങ്കിൽ, ഉചിതമായ വിഭാഗങ്ങളുടെ പുതിയ വിസകൾ ബന്ധപ്പെട്ട ഇന്ത്യൻ മിഷൻ / പോസ്റ്റുകളിൽ നിന്ന് ലഭിക്കും. വൈദ്യചികിത്സയ്ക്കായി ഇന്ത്യ സന്ദർശിക്കാൻ ആഗ്രഹിക്കുന്ന വിദേശ പൗരന്മാർക്ക് അവരുടെ മെഡിക്കൽ അറ്റൻഡന്റുമാർ ഉൾപ്പെടെയുള്ളവരുടെ മെഡിക്കൽ വിസയ്ക്ക് അപേക്ഷിക്കാം. അതിനാൽ, ബിസിനസ്സ്, കോൺഫറൻസുകൾ, തൊഴിൽ, പഠനo, ഗവേഷണം, മെഡിക്കൽ ആവശ്യങ്ങൾ തുടങ്ങി വിവിധ ആവശ്യങ്ങൾക്കായി വിദേശ പൗരന്മാർക്ക് ഇന്ത്യയിലേക്ക് വരാൻ ഈ തീരുമാനം സഹായിക്കും.
പ്രധാനമന്ത്രിയുടെ ഓഫീസ്
പശ്ചിമ ബംഗാളിലെ ഉം-പുന് ചുഴലിക്കാറ്റ് ബാധിത പ്രദേശങ്ങള് പ്രധാനമന്ത്രി വ്യോമ നിരീക്ഷണം നടത്തി
സംസ്ഥാനത്തെ ദുരിതാശ്വാസ പ്രവര്ത്തനങ്ങള്ക്കായി പ്രധാനമന്ത്രി 1,000 കോടി രൂപയുടെ അടിയന്തര സഹായം വാഗ്ദാനം ചെയ്തു
മരിച്ചവരുടെ അടുത്ത ബന്ധുക്കള്ക്ക് 2 ലക്ഷം രൂപ വീതവും പരിക്കേറ്റവര്ക്ക് 50,000 രൂപ വീതവും ധനസഹായം പ്രഖ്യാപിച്ചു
ഉം-പുന് ചുഴലിക്കാറ്റിന്റെ പശ്ചാത്തലത്തില് പ്രധാനമന്ത്രി ശ്രീ. നരേന്ദ്ര മോദി ഇന്ന് പശ്ചിമ ബംഗാളില് സന്ദര്ശനം നടത്തി സ്ഥിതിഗതികള് വിലയിരുത്തി. കേന്ദ്രമന്ത്രിമാരായ ശ്രീ. ധര്മ്മേന്ദ്ര പ്രധാന്, കേന്ദ്ര സഹമന്ത്രിമാരായ ശ്രീ. ബാബുല് സുപ്രിയോ, ശ്രീ. പ്രതാപ് ചന്ദ്ര സാരംഗി, കുമാരി ദേബശ്രീ ചൗധരി എന്നിവരും പ്രധാനമന്ത്രിക്കൊപ്പമുണ്ടായിരുന്നു. പശ്ചിമ ബംഗാള് ഗവര്ണര് ശ്രീ. ജഗദീപ് ധന്ഖരന്ത്, മുഖ്യമന്ത്രി കുമാരി മമത ബാനര്ജി, എന്നിവര്ക്കൊപ്പം പ്രധാനമന്ത്രി സംസ്ഥാനത്തെ ചുഴലിക്കാറ്റ് ബാധിത ജില്ലകള് വ്യോമ നിരീക്ഷണം നടത്തി
ഇതിനു ശേഷം പ്രധാനമന്ത്രി അധ്യക്ഷനായ യോഗം സംസ്ഥാനത്തെ സ്ഥിതിഗതികള് വിലയിരുത്തി. കേന്ദ്ര-സംസ്ഥാന ഉന്നത ഉദ്യോഗസ്ഥരുടെ സാന്നിധ്യത്തില് നടന്ന യോഗത്തില് പ്രധാനമന്ത്രി സംസ്ഥാന സര്ക്കാര് ദുരന്തത്തെ നേരിടാന് സ്വീകരിക്കുന്ന നടപടികള് വിലയിരുത്തി. അടിയന്തര സഹായമായ് സംസ്ഥാനത്തിന് 1,000 കോടി രൂപ വകയിരുത്തിയതായി അദ്ദേഹം അറിയിച്ചു. സംസ്ഥാന സര്ക്കാരിന്റെ നിവേദനത്തിന്റെ അടിസ്ഥാനത്തില് കേന്ദ്ര സംഘത്തെ അയച്ച് സ്ഥിതിഗതികള് വിലയിരുത്താനും അവരുടെ നിര്ദ്ദേശങ്ങളുടെ അടിസ്ഥാനത്തില് തുടര് നടപടികള് സ്വീകരിക്കാനും യോഗത്തില് തീരുമാനമായി.
പശ്ചിമ ബംഗാളിലെ ജനങ്ങളോട് ഐക്യദാര്ഢ്യം പ്രഖ്യാപിച്ച പ്രധാനമന്ത്രി അപകടത്തില് മരണമടഞ്ഞവരുടെ ബന്ധുക്കളെ അനുശോചനം അറിയിച്ചു. സംസ്ഥാനത്തു ചുഴലിക്കാറ്റില് മരിച്ചവരുടെ ബന്ധുക്കള്ക്ക് 2 ലക്ഷം രൂപ വീതവും പരിക്കേറ്റവര്ക്ക് 50,000 രൂപ വീതവും അദ്ദേഹം ധനസഹായം പ്രഖ്യാപിച്ചു.
ഈ ദുരന്തകാലത്ത് സംസ്ഥാന സര്ക്കാരുമായ് ചേര്ന്ന് പ്രവര്ത്തിക്കുമെന്ന് പറഞ്ഞ മോദി ദുരന്തബാധിത പ്രദേശങ്ങളെ പൂര്വ സ്ഥിതിയിലാക്കാന് സാധ്യമായ എല്ലാ സഹായങ്ങളും വാഗ്ദാനം ചെയ്തു. ഈ വര്ഷം പ്രധാനമന്തിയുടെ രണ്ടാമത് പശ്ചിമ ബംഗാള് സന്ദര്ശനമാണിത്. ഇത് കൂടാതെ ഉത്തര്പ്രദേശില് മാത്രമാണു മോദി ഈ വര്ഷം ഒന്നിലധികം തവണ സന്ദര്ശനം നടത്തിയത്. 2020 ജനുവരി 11, 12 തീയതികളില് നടന്ന കൊല്ക്കത്ത പോര്ട്ട് ട്രസ്റ്റിന്റെ 150-ാം വാര്ഷികാഘോഷത്തില് പ്രധാനമന്ത്രി പങ്കെടുത്തിരുന്നു. ബേലൂര് മഠത്തിലും അദ്ദേഹം സന്ദര്ശനം നടത്തിയിരുന്നു.
മന്ത്രിസഭ
അനധികൃത കുടിയേറ്റക്കാരുടെ തിരിച്ച് വരവ് സംബന്ധിച്ച ധാരണാപത്രം
അനധികൃത കുടിയേറ്റക്കാരുടെ തിരിച്ച് വരവ് സംബന്ധിച്ച് ഇന്ത്യയും, ബ്രിട്ടണും, വടക്കന് അയര്ലന്റും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
പ്രയോജനങ്ങള് :
നയതന്ത്ര പാസ്പോര്ട്ട് ഉള്ളവര്ക്ക് വിസാ രഹിത യാത്രയ്ക്കും, നിയമപരമായി ബ്രിട്ടണിലേയ്ക്ക് യാത്ര ചെയ്യുന്നവര്ക്ക് ബ്രിട്ടീഷ് വിസാ ഭരണക്രമത്തിന്റെ ഉദാരവല്ക്കരണത്തിനും ധാരണാപത്രം വഴിയൊരുക്കും.
മറ്റൊരു രാജ്യത്ത് നിയമപരമായ യാതൊരു അടിത്തറയും ഇല്ലെന്ന് പൗരത്വ പരിശോധന തൃപ്തികരമായി തെളിയുന്നവരുടെ തിരിച്ച് വരവ് ഇത് ഉറപ്പാക്കും.
അനധികൃത താമസത്തിന് പിടിയിലാകുന്നവരെ ഒരു നിശ്ചിത സമയത്തിനുള്ളില് സ്വന്തം നാട്ടിലെത്തിക്കുന്നതിനുള്ള നടപടി ക്രമങ്ങള് സുഗമമാക്കാന് ധാരണാപത്രം സഹായിക്കും.
(ND/MRD
പ്രധാനമന്ത്രിയുടെ ഓഫീസ്
2022 ജനുവരി 30-ന് മൻ കി ബാത്തിനായുള്ള ആശയങ്ങളും നിർദ്ദേശങ്ങളും പങ്കിടാൻ പ്രധാനമന്ത്രി പൗരന്മാരെ ക്ഷണിച്ചു
2022 ജനുവരി 30 ഞായറാഴ്ച നടക്കുന്ന മൻ കി ബാത്തിലേക്ക് അവരുടെ ആശയങ്ങളും നിർദ്ദേശങ്ങളും പങ്കിടാൻ പ്രധാനമന്ത്രി ശ്രീ നരേന്ദ്ര മോദി പൗരന്മാരെ ക്ഷണിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഈ മാസം 30-ന്, 2022-ലെ ആദ്യത്തെ മൻ കി ബാത്ത് നടക്കും. പ്രചോദനാത്മകമായ ജീവിത കഥകളും വിഷയങ്ങളും സംബന്ധിച്ച് നിങ്ങൾക്ക് ഒരുപാട് കാര്യങ്ങൾ പങ്കിടാനുണ്ടെന്ന് എനിക്ക് ഉറപ്പുണ്ട്. @mygovindia അല്ലെങ്കിൽ നമോ ആപ്പിൽ അവ പങ്കിടുക. 1800-11-7800 ൽ ഡയൽ ചെയ്തും നിങ്ങളുടെ സന്ദേശം രേഖപെടുത്താം ."
ND
(
രാജ്യരക്ഷാ മന്ത്രാലയം
ഇന്ത്യൻ നാവികസേനയും റോയൽ ഓസ്ട്രേലിയൻ നാവികസേനയും സംയുക്തമായി സംഘടിപ്പിക്കുന്ന നാവികാഭ്യാസം ഓസിൻഡക്സ്നു  തുടക്കമായി
ന്യൂ ഡൽഹി, സെപ്റ്റംബർ 6, 2021
2021 സെപ്റ്റംബർ 6 മുതൽ 10 വരെ നടക്കുന്ന ഓസിൻഡെക്സ്  നാലാം പതിപ്പിൽ ഇന്ത്യൻ നാവികസേനയുടെ INS ശിവാലിക്, കദമത്ത് എന്നീ യുദ്ധക്കപ്പലുകൾ ഉൾപ്പെടുന്ന സംഘം പങ്കെടുക്കുന്നു.
മലബാർ നാവിക അഭ്യാസത്തിൽ പങ്കെടുത്ത, ഓസ്ട്രേലിയൻ നാവികസേനയുടെ ആൻസാഗ് വിഭാഗത്തിൽപ്പെട്ട യുദ്ധക്കപ്പൽ ആയ HMAS വാർമുങ്കയും ഈ സംയുക്ത നാവിക അഭ്യാസത്തിന്റെ ഭാഗമാണ്.
ഇരു നാവികസേനകളുടെയും കപ്പലുകൾ, അന്തർവാഹിനികൾ, ഹെലികോപ്റ്ററുകൾ, ദീർഘദൂര സമുദ്ര പര്യവേക്ഷണ നിരീക്ഷണ വിമാനങ്ങൾ എന്നിവ തമ്മിലുള്ള വ്യോമ-സമുദ്ര ഉപരിതല-സമുദ്രാന്തർഭാഗ അഭ്യാസങ്ങൾ ഓസിൻഡെക്സ്ന്റെ നിലവിലെ പതിപ്പിൽ ഉൾപ്പെടുന്നു.
സംയുക്ത നാവിക അഭ്യാസത്തിൽ പങ്കെടുക്കുന്ന ഇന്ത്യൻ നാവികസേനാ കപ്പലുകൾ INS ശിവാലിക് , കദ മത്ത് എന്നിവ അത്യാധുനിക സാങ്കേതിക വിദ്യയുടെ സഹായത്തോടെ തദ്ദേശീയമായി രൂപകൽപന ചെയ്ത് നിർമ്മിച്ചവയാണ്. ഗൈഡഡ് മിസൈൽ സ്റ്റെൽത്ത് ഫ്രിഗേറ്റാണ് ശിവാലിക്. ശത്രുരാജ്യങ്ങളുടെ അന്തർവാഹിനികളെ ഫലപ്രദമായി പ്രതിരോധിക്കാൻ INS കദമത്തിന് കഴിയും. കിഴക്കൻ നാവിക കമാൻഡിന് കീഴിൽ, വിശാഖപട്ടണത്ത് ഉള്ള ഇന്ത്യൻ നാവികസേനയുടെ കിഴക്കൻ ഫീറ്റിന്റെ ഭാഗമാണ് ഇവ.
2015 ൽ ഒരു ഉഭയകക്ഷി നാവിക അഭ്യാസം എന്ന രീതിയിൽ തുടക്കം കുറിച്ച ഓസിൻഡെക്സ്, കഴിഞ്ഞ കുറച്ച് കാലം കൊണ്ട് ഏറെ വളർച്ച പ്രാപിച്ചിട്ടുണ്ട്. 2019 ൽ ബംഗാൾ ഉൾക്കടലിൽ നടന്ന മൂന്നാം പതിപ്പിൽ അന്തർവാഹിനി പ്രതിരോധ അഭ്യാസങ്ങളും ആദ്യമായി ഉൾപ്പെടുത്തിയിരുന്നു.
മികച്ച പ്രവർത്തനങ്ങളിൽ നിന്നും പരസ്പരം അനുഭവം നേടാനും, സമുദ്ര സുരക്ഷാ പ്രവർത്തനങ്ങൾക്കായുള്ള നടപടികൾ സംബന്ധിച്ച് ഒരു പൊതുധാരണ വികസിപ്പിക്കാനും, മറ്റു രാജ്യത്തിന്റെ നാവിക സേനയുടെ പ്രവർത്തനം സംബന്ധിച്ച അറിവ് വളർത്താനും സംയുക്ത നാവിക അഭ്യാസത്തിന്റെ നാലാം പതിപ്പ് വഴിതുറക്കും.
RRTN/SKY
(Visitor Counter : 169
പ്രധാനമന്ത്രിയുടെ ഓഫീസ്
ആയുഷ്മാൻ ഭാരത് പദ്ധതി 1.60 ലക്ഷത്തിലധികം ആരോഗ്യ-ക്ഷേമ കേന്ദ്രങ്ങളിലേക്ക് വ്യാപിപ്പിച്ചതിൽ പ്രധാനമന്ത്രിയുടെ അഭിനന്ദനം
ആയുഷ്മാൻ ഭാരത് പദ്ധതി 1.60 ലക്ഷത്തിലധികം ആരോഗ്യ-ക്ഷേമ കേന്ദ്രങ്ങളിലേക്ക് വ്യാപിപ്പിച്ചതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു.
"ദരിദ്രർക്ക് ഉയർന്ന നിലവാരമുള്ളതും താങ്ങാനാവുന്നതുമായ ആരോഗ്യ സംരക്ഷണം ഉറപ്പാക്കാനുള്ള ഗവൺമെന്റിന്റെ ശ്രമങ്ങൾ ശക്തിപ്രാപിച്ചുകൊണ്ടിരിക്കുന്നു."
Our efforts to ensure top quality and affordable healthcare for the poor continue to gain momentum. https://t.co/VsKdgIVTJb
— Narendra Modi  July 10, 2023
വാണിജ്യ വ്യവസായ മന്ത്രാലയം
2020 ഏപ്രിൽ മുതൽ ഡിസംബർ വരെയുള്ള കാലയളവിൽ നേരിട്ടുള്ള വിദേശനിക്ഷേപമായി 67.54 ശതകോടി യുഎസ് ഡോളർ ഇന്ത്യയ്ക്ക് ലഭിച്ചു
ന്യൂഡൽഹി, മാർച്ച് 04, 2021
ആഗോള നിക്ഷേപകർക്ക് താല്പര്യമുള്ള നിക്ഷേപ കേന്ദ്രമാണ് ഇന്ത്യ എന്നതിന് തെളിവാണ്, ഇന്ത്യക്ക് ലഭിച്ച നേരിട്ടുള്ള വിദേശ നിക്ഷേപത്തിലെ വർധന. ഇതു സംബന്ധിച്ച വിശദാംശങ്ങൾ ചുവടെ ചേർക്കുന്നു:
> 2020 ഏപ്രിൽ മുതൽ ഡിസംബർ വരെയുള്ള കാലയളവിൽ നേരിട്ടുള്ള വിദേശനിക്ഷേപമായി 67.54 ശതകോടി യുഎസ് ഡോളർ ഇന്ത്യയ്ക്ക് ലഭിച്ചു. ഒരു സാമ്പത്തിക വർഷത്തിലെ ആദ്യ ഒൻപതു മാസങ്ങളിൽ ലഭിക്കുന്ന ഏറ്റവും ഉയർന്ന തുകയും 2019-20 ലെ ആദ്യ ഒമ്പത് മാസത്തെ അപേക്ഷിച്ച് 22 ശതമാനം വർധനയും ആണിത് .
> 2020-21 സാമ്പത്തിക വർഷത്തിലെ ആദ്യ ഒമ്പത് മാസങ്ങളിൽ എഫ്ഡിഐ ഓഹരി വരവിൽ 40 ശതമാനം  വളർച്ച. മുൻവർഷം ഇത് 36.77 ശതകോടി യുഎസ് ഡോളർ ആയിരുന്നു.
> 2020-21 സാമ്പത്തിക വർഷത്തിലെ മൂന്നാം പാദത്തിൽ എഫ്ഡിഐ വരവ് 37 ശതമാനം വർദ്ധിച്ചു . 2019 -20 സാമ്പത്തിക വർഷത്തിലെ മൂന്നാം പാദത്തിൽ ഇത് 19.09 ശതകോടി യുഎസ് ഡോളർ ആയിരുന്നു.
2019 ഡിസംബറിനെ അപേക്ഷിച്ച് , 2020 ഡിസംബറിൽ നേരിട്ടുള്ള വിദേശ നിക്ഷേപ വരവിൽ 24 ശതമാനം വർധന  ഉണ്ടായി.
RRTN/SKY
പ്രത്യേക സേവനങ്ങളും ഫീച്ചറുകളും
സി.പി.ഡബ്ല്യൂ.ഡി സ്വച്ഛതാ പരിപാടി സംഘടിപ്പിച്ചു
കേന്ദ്ര ഭവന, നഗരകാര്യ മന്ത്രാലയത്തിന് കീഴിലുള്ള കേന്ദ്ര പൊതുമരാമത്ത് വകുപ്പ്  തിരുവനന്തപുരത്ത് കേന്ദ്ര ഗവണ്മെന്റ് റെസിഡൻഷ്യൽ കോളനികളിൽ സ്വച്ഛതാ പരിപാടി സംഘടിപ്പിച്ചു. തിരുവനന്തപുരത്തെ പൂങ്കുളം,മേലത്തുമേലെ കേന്ദ്ര ഗവണ്മെന്റ് റസിഡൻഷ്യൽ കോളനികൾ പരിപാടിയുടെ ഭാഗമായിരുന്നു. ഈ പരിപാടി കേന്ദ്ര ഗവൺമെന്റിന്റെ ദേശീയ ശുചിത്വ യജ്ഞത്തിന്റെ ഭാഗമായ സ്വച്ഛതാ പരിപാടി 2.0 ന്റെ ഭാഗമാണ് . പൂങ്കുളത്ത് സി.പി.ഡബ്ല്യൂ.ഡി എക്സിക്യൂട്ടീവ് എഞ്ചിനീയർ  ശ്രീ. ധർമ്മപാലൻ.എം പരിപാടിക്ക് നേതൃത്വം നൽകി. അസിസ്റ്റന്റ് എഞ്ചിനീയർ  ശ്രീമതി എസ് എൻ വിജയലക്ഷ്മി തങ്കച്ചി പരിപാടി ഏകോപിപ്പിച്ചു. മേലത്തുമേലിൽ ശ്രീ പി കെ ജോസ്, എക്സിക്യൂട്ടീവ് എഞ്ചിനീയർ-പിഎംഎസ്എസ്വൈ പ്രോജക്ട് ഡിവിഷൻ പരിപാടി നയിച്ചു. അസിസ്റ്റന്റ് എഞ്ചിനീയർ . ശ്രീ. എ അമീർഖാൻ നോഡൽ ഓഫീസറായി പ്രവർത്തിച്ചു. സിപിഡബ്ല്യുഡിയിലെ ഉദ്യോഗസ്ഥരും ജീവനക്കാരും കോളനി നിവാസികളും പരിപാടിയിൽ പങ്കെടുത്തു.
NS
(Visitor Counter : 56
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 214.55 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 28,09,189 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 46,636 പേര്
ചികിത്സയിലുള്ളത് 0.11 ശതമാനം പേര്
രോഗമുക്തി നിരക്ക് 98.7%
കഴിഞ്ഞ 24 മണിക്കൂറിനിടെ 6,768 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,39,06,972 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 6,093 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 88.87 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,16,504 പരിശോധനകള്.
(ND
ആരോഗ്യ, കുടുംബക്ഷേമ മന്ത്രാലയം
കോവിഷിൽഡ്, കൊവാക്സിൻ ക്ലിനിക്കൽ പരീക്ഷണങ്ങളിൽ പങ്കെടുത്തവർക്ക് ഉള്ള ഡിജിറ്റൽ കോവിഡ്19 വാക്സിനേഷൻ സർട്ടിഫിക്കറ്റുകൾ കോവിൻ പ്ലാറ്റ്ഫോമിലൂടെ ലഭ്യമാക്കി
(ന്യൂഡൽഹി, ആഗസ്റ്റ് 23, 2021
2020 ഓഗസ്റ്റ് മുതൽ സെറം ഇൻസ്റ്റ്യൂട്ട് ഓഫ് ഇന്ത്യയുമായി ചേർന്ന് കോവിഷിൽഡ് വാക്സിന്റെ 2, 3 ഘട്ട പരീക്ഷണങ്ങൾ ഐസിഎംആർ നടത്തിയിരുന്നു. കൊവാക്സിന്റെ മൂന്നാംഘട്ട പരീക്ഷണങ്ങൾ 2020 നവംബർ മുതൽ ഭാരത് ബയോടെക് ഇന്റർനാഷണൽ ലിമിറ്റഡും സംഘടിപ്പിച്ചിരുന്നു.
Co-WIN പ്ലാറ്റ്ഫോമിലൂടെ ഡിജിറ്റൽ വാക്സിനേഷൻ സർട്ടിഫിക്കറ്റുകൾ ലഭ്യമാക്കണമെന്ന് ആവശ്യപ്പെട്ടുള്ള നിരവധി അപേക്ഷകൾ പരീക്ഷണങ്ങളിൽ പങ്കെടുത്തവരിൽ നിന്നും ആരോഗ്യ-കുടുംബക്ഷേമ മന്ത്രാലയത്തിന് ലഭിച്ചിരുന്നു.
വാക്സിനുമായി ബന്ധപ്പെട്ട പരീക്ഷണങ്ങൾ, പഠനങ്ങൾ എന്നിവ സംബന്ധിച്ച കൂടുതൽ വിവരങ്ങൾ ലഭ്യമായതിനുശേഷം പഠന/പരീക്ഷണ കാലയളവിൽ വാക്സിൻ സ്വീകരിച്ച എല്ലാവർക്കും വാക്സിനേഷൻ സർട്ടിഫിക്കറ്റുകൾ നൽകാൻ തീരുമാനിച്ചിരിക്കുകയാണ്. ഇത്തരം വ്യക്തികളിൽ നിന്നും ആവശ്യമായ വാക്സിനേഷൻ വിവരങ്ങൾ ശേഖരിക്കാനുള്ള അംഗീകൃത ഏജൻസിയായി ആരോഗ്യമന്ത്രാലയം ചുമതലപ്പെടുത്തിയത് ഐസിഎംആർ-നെയാണ്. ഇത്തരത്തിൽ 11,349 പേരുടെ വിവരങ്ങളാണ് ICMR, മന്ത്രാലയത്തിന് കൈമാറിയത്. കോവിഷിൽഡ്, കൊവാക്സിൻ പരീക്ഷണങ്ങളിൽ പങ്കെടുത്ത വ്യക്തികൾക്കുള്ള ഡിജിറ്റൽ വാക്സിനേഷൻ സർട്ടിഫിക്കറ്റുകൾ Co-WIN പ്ലാറ്റ്ഫോമിലൂടെ നിലവിൽ വിതരണം ചെയ്യുന്നുണ്ട്.
പരീക്ഷണങ്ങളിൽ പങ്കെടുത്തവർക്ക് Co-WIN പോർട്ടൽ, ആരോഗ്യ സേതു, ഡിജിലോക്കർ, UMANG ആപ്ലിക്കേഷൻ എന്നിവ വഴിയായി തങ്ങളുടെ സർട്ടിഫിക്കറ്റുകൾ ഡൗൺലോഡ് ചെയ്യാവുന്നതാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: ഇന്ത്യ മറ്റൊരു സുപ്രധാന നാഴികക്കല്ല് പിന്നിട്ടു
തുടര്ച്ചയായ പതിനാലാം ദിവസവും രാജ്യത്ത് ചികിത്സയിലുള്ളവര് 10 ലക്ഷത്തില് താഴെയായതോടെ കോവിഡ്-19 പ്രതിരോധത്തില് ഇന്ത്യ മറ്റൊരു സുപ്രധാന നാഴികക്കല്ല് പിന്നിട്ടു.
കഴിഞ്ഞ 24 മണിക്കൂറിനിടെ 76,737 പേരാണ് രോഗമുക്തരായത്. 74,442 പേര്ക്കു പുതുതായി രോഗബാധ സ്ഥിരീകരിച്ചു. രോഗമുക്തരുടെ എണ്ണം കഴിഞ്ഞ ദിവസങ്ങളില് രോഗം സ്ഥിരീകരിക്കുന്നവരുടെ എണ്ണത്തേക്കാള് കൂടുതലാണ്.
ഇന്ത്യയിലെ ആകെ രോഗമുക്തരുടെ എണ്ണം ഇന്ന് 55,86,703. ദേശീയതലത്തില് രോഗമുക്തി നിരക്ക് തുടര്ച്ചയായി വര്ധിക്കുകയാണ്. നിലവില് 84.34% ആണ് കോവിഡ് മുക്തി നിരക്ക്.
10 സംസ്ഥാനങ്ങൾ /കേന്ദ്രഭരണ പ്രദേശങ്ങളിലാണ് പുതുതായി രോഗമുക്തരായവരില് 75%. മഹാരാഷ്ട്രയിലാണ് പുതുതായി രോഗമുക്തരാവരില് കൂടുതല് പേര് -15000ല് അധികം. ഏഴായിരത്തിലധികം രോഗമുക്തരുമായി കര്ണാടകയും ആന്ധ്രയും പിന്നിലുണ്ട്.
ഇന്നത്തെ കണക്കനുസരിച്ച് ചികിത്സയിലുള്ളവര് 9,34,427 ആണ്. നിലവില് ആകെ രോഗബാധിതരുടെ 14.11 ശതമാനമാണു ചികിത്സയിലുള്ളത്.
ചികിത്സയിലുള്ളവരില് 77 ശതമാനവും 10 സംസ്ഥാനങ്ങൾ/കേന്ദ്രഭരണ പ്രദേശങ്ങളിലാണ്.
പുതിയ കേസുകളില് 78% കേന്ദ്രീകരിച്ചിരിക്കുന്നത് 10 സംസ്ഥാനങ്ങൾ/കേന്ദ്രഭരണ പ്രദേശങ്ങളിലാണ്. മഹാരാഷ്ട്രയില് 12,000 ത്തിലധികവും കര്ണാടകത്തില് 10,000ലധികവും കേസുകള് റിപ്പോര്ട്ട് ചെയ്തു.
കഴിഞ്ഞ 24 മണിക്കൂറിനിടെ 903 മരണം രജിസ്റ്റര് ചെയ്തു. ഇതില് 82 ശതമാനവും 10 സംസ്ഥാനങ്ങൾ/കേന്ദ്രഭരണ പ്രദേശങ്ങളിലാണ്. ഇന്നലെ റിപ്പോര്ട്ട് ചെയ്ത മരണങ്ങളില് 36% മഹാരാഷ്ട്രയിലാണ് . കര്ണാടകത്തില് മരണസംഖ്യ 67 ആണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ ചികിത്സയിലുള്ള കോവിഡ് രോഗികളുടെ എണ്ണം തുടർച്ചയായി കുറയുന്ന പ്രവണത തുടരുന്നു.
രാജ്യത്ത് ചികിത്സയിലുള്ളത് 1.68 ലക്ഷം പേർ.
37 ലക്ഷത്തിലധികം ഗുണഭോക്താക്കൾ ഇതുവരെ വാക്സിൻ സ്വീകരിച്ചു.
ഇന്ത്യയിൽ കൊവിഡ് ചികിത്സയിൽ ഉള്ളവരുടെ എണ്ണം തുടർച്ചയായി കുറയുന്നു. നിലവിൽ 1.68 ലക്ഷം പേരാണ് രാജ്യത്ത് ചികിത്സയിലുള്ളത്.ഇത് ആകെ രോഗബാധിതരുടെ 1.57% മാത്രമാണ്.
31 സംസ്ഥാനങ്ങൾ /കേന്ദ്ര ഭരണ പ്രദേശങ്ങളിൽ അയ്യായിരത്തിൽ താഴെ മാത്രം രോഗികൾ. ആൻഡമാൻ നിക്കോബാർ ദ്വീപ സമൂഹങ്ങളിൽ നാലുപേർക്കും ദാമൻ &ദിയു, ദാദ്ര &നഗർഹവേലി എന്നിവിടങ്ങളിൽ ആറു പേർക്ക് വീതവും രോഗം സ്ഥിരീകരിച്ചു.
ആകെ ചികിത്സയിൽ ഉള്ളവരുടെ 79.69% വും അഞ്ച് സംസ്ഥാനങ്ങൾ കേന്ദ്രഭരണ പ്രദേശങ്ങളിൽ ആണ്. ചികിത്സയിലുള്ളവരുടെ ഭൂരിഭാഗവും കേരളം, മഹാരാഷ്ട്ര എന്നീ രണ്ട് സംസ്ഥാനങ്ങളിലാണ്.
കഴിഞ്ഞ 24 മണിക്കൂറിൽ രോഗമുക്തി നേടിയവരുടെ എണ്ണം രോഗം സ്ഥിരീകരിച്ചവരുടെ എണ്ണത്തേക്കാൾ കൂടുതൽ. രാജ്യത്ത് പുതുതായി 13,965 പേരാണ് രോഗ മുക്തരായത്.13,052 പേർക്കാണ് കഴിഞ്ഞ 24 മണിക്കൂറിൽ രാജ്യത്ത് പുതുതായി രോഗം സ്ഥിരീകരിച്ചത്.
ആകെ രോഗമുക്തരുടെ എണ്ണം 1.04 കോടി  ആയി ഉയർന്നു. 96.99%ആണ് രോഗമുക്തി നിരക്ക്.
2021 ജനുവരി 31 രാവിലെ എട്ടുമണി വരെയുള്ള കണക്കുകൾ പ്രകാരം 37.44ലക്ഷം ഗുണഭോക്താക്കൾ രാജ്യമെമ്പാടും നടത്തിവരുന്ന വാക്സിനേഷൻ പ്രക്രിയയിലൂടെ വാക്സിൻ സ്വീകരിച്ചു. കഴിഞ്ഞ 24 മണിക്കൂറിൽ 5275 സെഷനുകളിലായി 2,44,307 ആരോഗ്യപ്രവർത്തകർ വാക്സിൻ സ്വീകരിച്ചു. ഇതുവരെ 68,962 സെഷനുകൾ നടന്നു. ഓരോ ദിവസവും വാക്സിൻ സ്വീകരിക്കുന്നവരുടെ എണ്ണത്തിൽ ക്രമാനുഗതമായ പുരോഗതി. രാജ്യത്ത് നൽകിയ വാക്സിൻ ഡോസ്കളുടെ എണ്ണത്തിൽ ആഗോളതലത്തിൽ ഇന്ത്യയ്ക്ക് അഞ്ചാം സ്ഥാനം. .
വാക്സിൻ സ്വീകരിച്ചവരിൽ 63.34% വും 8 സംസ്ഥാനങ്ങളിൽ നിന്ന്. ഉത്തർപ്രദേശ് ഒന്നാംസ്ഥാനത്തും രാജസ്ഥാൻ, കർണാടക എന്നിവ തൊട്ടുപിന്നിലുമുണ്ട്.
പുതുതായി രോഗമുക്തരായവരുടെ 85.72% വും 10 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. 7032 പേർ രോഗ മുക്തരായ കേരളമാണ് കഴിഞ്ഞ 24 മണിക്കൂറിൽ രോഗമുക്തി നേടിയവരുടെ എണ്ണത്തിൽ മുന്നിൽ.
മഹാരാഷ്ട്രയില് 1,535 പേരും കർണാടകയിൽ 547 പേരും രോഗ മുക്തരായി.
പുതിയ രോഗബാധിതരുടെ 83.72%വും 7 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് – 6,282പേര്. മഹാരാഷ്ട്രയിൽ 2,630 പേര്ക്കും തമിഴ്നാട്ടിൽ 505 പേർക്കുംഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 127 പേരാണ് കോവിഡ് ബാധിച്ച് മരിച്ചത്. ഇതില് 74.02% വും 6 സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്.
ഏറ്റവും കൂടുതൽ മരണം റിപ്പോർട്ട് ചെയ്തത് മഹാരാഷ്ട്രയിലാണ്- 42 പേർ. കേരളത്തിൽ 18 പേരും പശ്ചിമബംഗാൾ, ചത്തീസ്ഗഢ് എന്നിവിടങ്ങളിൽ 9 പേർ വീതവും മരിച്ചു.
രാജ്യരക്ഷാ മന്ത്രാലയം
കരസേന ഉപമേധാവി മലേഷ്യ സന്ദർശനത്തിനായി പുറപ്പെട്ടു
ന്യൂ ഡൽഹി: ഡിസംബർ 7, 2022
കരസേന ഉപമേധാവി  ലെഫ്റ്റനന്റ് ജനറൽ ബി എസ് രാജു 2022 ഡിസംബർ 08 മുതൽ 10 വരെ മലേഷ്യയിൽ മൂന്ന് ദിവസത്തെ സന്ദർശനത്തിനായി പുറപ്പെട്ടു. സന്ദർശന വേളയിൽ, മലേഷ്യൻ സൈനിക-സിവിലിയൻ നേതൃത്വവുമായുള്ള കൂടിക്കാഴ്ചകളിലൂടെ, ഇന്ത്യയും മലേഷ്യയും തമ്മിലുള്ള മികച്ച പ്രതിരോധ സഹകരണം അദ്ദേഹം മുന്നോട്ട് കൊണ്ടുപോകും.
മലേഷ്യൻ സൈന്യത്തിന്റെ ഡെപ്യൂട്ടി ചീഫ്, മലേഷ്യൻ സായുധ സേനയുടെ ചീഫ് ഓഫ് സ്റ്റാഫ് എന്നിവരെയും VCOAS സന്ദർശിച്ഛ് പരസ്പര താൽപ്പര്യമുള്ള വിഷയങ്ങളിൽ ആശയങ്ങൾ കൈമാറും. മലേഷ്യൻ ഇൻസ്റ്റിറ്റ്യൂട്ട് ഓഫ് ഡിഫൻസ് & സ്ട്രാറ്റജിക് സ്റ്റഡീസ് സിഇഒയുമായും അദ്ദേഹം വിപുലമായ ചർച്ചകളിൽ ഏർപ്പെടും.
2022 നവംബർ 09 ന്, VCOAS, നിലവിൽ നടന്നുകൊണ്ടിരിക്കുന്ന സംയുക്ത സൈനികാഭ്യാസമായ 'ഹരിമൗ ശക്തി'യുടെ വിവിധ പരിശീലന പ്രവർത്തനങ്ങൾക്ക് സാക്ഷ്യം വഹിക്കുകയും സൈനികരുമായി സംവദിക്കുകയും ചെയ്യും.
VCOAS ന്റെ സന്ദർശനം ഇരു സൈന്യങ്ങളും തമ്മിലുള്ള ഉഭയകക്ഷി ബന്ധത്തെ കൂടുതൽ വിപുലീകരിക്കുകയും തന്ത്രപ്രധാനമായ വിഷയങ്ങളിൽ ഇരു രാജ്യങ്ങളും തമ്മിലുള്ള അടുത്ത ഏകോപനത്തിനും സഹകരണത്തിനും ഉത്തേജകമായി പ്രവർത്തിക്കുകയും ചെയ്യും.
പ്രധാനമന്ത്രിയുടെ ഓഫീസ്
ദീപാവലി ആശംസകള്ക്ക് പ്രധാനമന്ത്രി ഇസ്രായേലി പ്രധാനമന്ത്രിക്ക് നന്ദി പറഞ്ഞു
ഇസ്രായേല് പ്രധാനമന്ത്രി നഫ്താലി ബെന്നറ്റിന്റെ ദീപാവലി ആശംസകള്ക്ക് പ്രധാനമന്ത്രി ശ്രീ നരേന്ദ്ര മോദി നന്ദി അറിയിച്ചു.
ബെന്നറ്റിന്റെ ട്വീറ്റിന് മറുപടിയായി ശ്രീ മോദി ട്വീറ്റ് ചെയ്തു.
'എന്റെ പ്രിയ സുഹൃത്ത് നഫ്താലി ബെന്നറ്റിന്റെ വിസ്മയകരമായ ആശംസകള്ക്ക് നന്ദി. നിങ്ങള്ക്കും സന്തോഷകരമായ ദീപാവലി ആശംസകള്.'
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
4S -ന്റെ സമയമാണിതെന്ന് കേന്ദ്രമന്ത്രി ശ്രീ പീയുഷ് ഗോയൽ; 75 ആം വാർഷികമാഘോഷിച്ച് BIS
ന്യൂ ഡൽഹി: ജനുവരി 7, 2021
2022 ജനുവരി 6 ന് ബ്യൂറോ ഓഫ് ഇന്ത്യൻ സ്റ്റാൻഡേർഡ്  75 വർഷം പൂർത്തിയാക്കി. BIS-മായി ബന്ധപ്പെട്ടു പ്രവർത്തിക്കുന്നവരെയും, സ്ഥാപനത്തെയും വിദൂര ദൃശ്യ സാങ്കേതികവിദ്യയിലൂടെ ചേർന്ന യോഗത്തിൽ കേന്ദ്ര ഉപഭോക്തൃകാര്യ, ഭക്ഷ്യ-പൊതുവിതരണ മന്ത്രി ശ്രീ പിയൂഷ് ഗോയൽ അഭിനന്ദിച്ചു.
മന്ത്രാലയത്തിലെയും ബിഐഎസ്-ലെയും ഉദ്യോഗസ്ഥരെ അഭിസംബോധന ചെയ്യവേ, 4S -നുള്ള സമയമാണിതെന്ന് കേന്ദ്രമന്ത്രി അഭിപ്രായപ്പെട്ടു. 'ഒരു രാജ്യം ഒരു നിലവാരം '' എന്ന ലക്ഷ്യത്തിനായി കേന്ദ്രസർക്കാർ പ്രയത്നിച്ചു വരികയാണെന്ന് അദ്ദേഹം അറിയിച്ചു. അതിനാൽ തന്നെ അന്താരാഷ്ട്ര മേന്മയോട് ചേർന്ന് പോകുന്നതിനായി, കൃത്യമായ നിലവാരം നിർണയിക്കേണ്ടത് അതിപ്രധാനമാണ്. നിലവാരം നിശ്ചയിക്കുന്നതും, യോഗ്യത മാനദണ്ഡങ്ങൾ പരിശോധിക്കുന്നതും ഉപഭോക്താക്കൾക്ക് സുരക്ഷിതവും, വിശ്വാസയോഗ്യവും, ഉയർന്ന ഗുണമേന്മയുള്ളതുമായ ഉത്പന്നങ്ങൾ ഉറപ്പാക്കുമെന്ന് ശ്രീ ഗോയൽ അഭിപ്രായപ്പെട്ടു.
മൊത്തം ഗുണനിലവാര നിയന്ത്രണം  അല്ലെങ്കിൽ സിക്സ് സിഗ്മ നിലവാരത്തിലുള്ള ഗുണമേന്മയ്ക്കാണ് ഭൂരിഭാഗം ഉത്പാദന യൂണിറ്റുകളും പ്രാധാന്യം നൽകുന്നത്.കുറവുകളും തെറ്റുകളും ഉള്ള ഉൽപ്പന്നങ്ങൾ കൃത്യമായി കണ്ടെത്താൻ പരിശ്രമിക്കുന്നതിനൊപ്പം കർശന നടപടികളും അവർ സ്വീകരിക്കുന്നു. ഇത് ആധുനികവും, വികസിതവും, പുരോഗമന ചിന്ത പിന്തുടരുന്നതുമായ ഒരു രാഷ്ട്രത്തിന്റെ തെളിവാണെന്നും അദ്ദേഹം കൂട്ടിച്ചേർത്തു.
ഒരു 'ബ്രാൻഡ് ഇന്ത്യ' നിർമ്മിക്കുന്നതിൽ BIS പ്രധാന പങ്കുവഹിച്ചതായി വിലയിരുത്തിയ കേന്ദ്രമന്ത്രി ഗുണമേന്മയുള്ള ചരക്കുകളുടെയും സേവനങ്ങളുടെയും വിതരണക്കാർ എന്ന മേൽവിലാസം ആഗോളതലത്തിൽ ഇന്ത്യക്ക് ലഭിക്കുന്നതിന് ഇത് കാരണമായതായും അഭിപ്രായപ്പെട്ടു.
കൂടുതൽ പുരോഗതി സ്വന്തമാക്കുന്നതിനായി ബിഐഎസ്-ന് 5 മാർഗ്ഗങ്ങളും അദ്ദേഹം നിർദ്ദേശിച്ചു:
1- നടപടിക്രമങ്ങൾക്ക് തടസ്സമുണ്ടാക്കുന്ന തരം സാന്നിധ്യമായി മാറാതെ സഹായകരമായ നടപടികൾ ഉറപ്പാക്കുന്നവരായി പ്രവർത്തിക്കുക
2- ഒരു ആഗോള സ്ഥാപനമായി വികസിക്കുക
3- പ്രതീക്ഷിത മികവ് കൈവരിക്കുന്നതിന് തടസ്സമാകുന്ന സാഹചര്യങ്ങൾ കൃത്യമായി വിലയിരുത്തുന്നതിനും , രാജ്യമൊട്ടാകെ ഉന്നത നിലവാരമുള്ള ലബോറട്ടറികൾ സ്ഥാപിക്കുന്നതിനും നടപടികൾ സ്വീകരിക്കുക \
4- ഗുണമേന്മ-നിലവാര മേഖലയിൽ ഒരു വലിയ വിപ്ലവം ആവശ്യമാണ്. ഇതിന്റെ പശ്ചാത്തലത്തിൽ ഒരു രാജ്യം ഒരു നിലവാരം എന്നത് വലിയ മാറ്റങ്ങൾക്ക് വഴിതുറക്കും
5- ഗുണമേന്മ എന്നത് ചിലവേറിയതല്ല, മറിച്ച് അത് ഫലപ്രദമായ ചിലവിടലാണ്.
(Visitor Counter : 136
ഉപരാഷ്ട്രപതിയുടെ കാര്യാലയം
മുൻ പ്രധാനമന്ത്രി പി വി നരസിംഹറാവുവിന്റെ നൂറാം ജന്മവാർഷികത്തിൽ ഉപരാഷ്ട്രപതി ആദരമർപ്പിച്ചു.
(ന്യൂഡൽഹി , ജൂൺ 28,2021
മുൻ പ്രധാനമന്ത്രി പി വി നരസിംഹറാവുവിന്റെ നൂറാം ജന്മവാർഷികത്തിൽ ഉപരാഷ്ട്രപതി ശ്രീ.എം വെങ്കയ്യനായിഡു ആദരമർപ്പിച്ചു. സാമ്പത്തിക നവോത്ഥാനങ്ങൾക്ക് നേതൃത്വം നൽകിയ ചരിത്ര പുരുഷൻ ആയിരുന്നു അദ്ദേഹം എന്ന് ഉപരാഷ്ട്രപതി അഭിപ്രായപ്പെട്ടു
അതീവ മികവ് പുലർത്തിയിരുന്ന പണ്ഡിതൻ, സാഹചര്യങ്ങൾ വിലയിരുത്തി കൃത്യമായ തീരുമാനങ്ങളെടുക്കാൻ കഴിവുണ്ടായിരുന്ന ഭരണാധികാരി, സാഹിത്യ വിഷയങ്ങളിൽ അഗാധജ്ഞാനം ഉണ്ടായിരുന്നയാൾ, ഒട്ടേറെ ഭാഷകളിൽ വൈദഗ്ധ്യം ഉണ്ടായിരുന്ന ഭാഷാ പണ്ഡിതൻ തുടങ്ങിയ ബഹുമുഖതല പ്രതിഭയായിരുന്നു മുൻപ്രധാനമന്ത്രി എന്ന് അഭിപ്രായപ്പെട്ട ഉപരാഷ്ട്രപതി,വലിയ സാമ്പത്തിക പ്രതിസന്ധിയുടെ കാലത്ത് തന്റെ മികച്ച ഭരണ പാടവത്തിലൂടെ രാജ്യത്തെ അദ്ദേഹം നയിച്ചതായി വിലയിരുത്തി
രാജ്യത്തിന്റെ വളർച്ചയ്ക്ക് കരുത്ത് പകരാൻ നരസിംഹറാവു തുടക്കംകുറിച്ച ശക്തമായ പരിഷ്കാരങ്ങൾ സഹായിച്ചതായി ശ്രീ നായിഡു വിലയിരുത്തി. നരസിംഹറാവു തുടക്കംകുറിച്ച പരിഷ്കാരങ്ങൾ മുൻ പ്രധാനമന്ത്രി എ ബി വാജ്പേയി നടപ്പാക്കിയപ്പോൾ, പ്രധാനമന്ത്രി നരേന്ദ്രമോദി അവയ്ക്ക് വേഗത നൽകി .
രാജ്യത്ത് ലൈസൻസ് രാജ് സമ്പ്രദായത്തിന് അന്ത്യം കുറിച്ചത് നരസിംഹറാവു ആണ് എന്ന് അഭിപ്രായപ്പെട്ട ഉപരാഷ്ട്രപതി, ലോകവ്യാപാരസംഘടനയിലേക്കുള്ള ഇന്ത്യയുടെ പ്രവേശനത്തിന് വഴി തുറന്നതും അദ്ദേഹമാണെന്ന് ഓർമിച്ചു
തികച്ചും ബുദ്ധിമുട്ടേറിയ ഒരു കാലത്ത്, വൈദേശിക പരിസ്ഥിതികൾ ദുർഘടം ആയിരുന്ന സമയത്ത് രാജ്യത്തിന്റെ ഭരണ നേതൃത്വം ഏറ്റെടുക്കേണ്ടി വന്നെങ്കിലും ആഗോള വേദികളിൽ രാജ്യ താൽപര്യങ്ങളെ മികച്ച രീതിയിൽ സംരക്ഷിക്കാൻ മുൻ പ്രധാനമന്ത്രി നരസിംഹറാവുവിനു സാധിച്ചതായി ഉപരാഷ്ട്രപതി വിലയിരുത്തി
നരസിംഹറാവുവിന്റെ ഭാഷകളോട് ഉണ്ടായിരുന്ന സ്നേഹത്തെ അനുസ്മരിച്ച ഉപരാഷ്ട്രപതി, തന്റെ തിരക്കുകൾക്കിടയിലും ചരിത്രപ്രസിദ്ധമായ തെലുഗു നോവൽ വെയി പടകലു, സഹസ്ര ഫൻ എന്നപേരിൽ ഹിന്ദിയിലേക്കും, പൻ ലക്ഷത് കോൻ ഘേട്ടോ  എന്ന പ്രസിദ്ധമായ മറാത്തി നോവൽ അബാല ജീവിതം.  എന്നപേരിൽ തെലുങ്കിലേക്കും അദ്ദേഹം പരിഭാഷപ്പെടുത്തിയത് സ്മരിച്ചു
നരസിംഹറാവുവിനെ പോലെയുള്ള ഒരു വലിയ നേതാവിനു അർഹതപ്പെട്ട ബഹുമാനം ലഭിക്കാത്തതിൽ ഉപരാഷ്ട്രപതി നിരാശ രേഖപ്പെടുത്തി. അദ്ദേഹത്തിന്റെ നൂറാം ജന്മ വാർഷിക ആഘോഷങ്ങളുടെ ഭാഗമായി രാജ്യ നിർമ്മാണത്തിലെ അദ്ദേഹത്തിന്റെ സംഭാവനകൾ മുൻനിരയിലേക്ക് കൊണ്ടുവരാൻ നമുക്ക് ശ്രമിക്കാം എന്ന് ഉപരാഷ്ട്രപതി അഭിപ്രായപ്പെട്ടു
തങ്ങളുടെ സംസ്കാരം, പൈതൃകം, രാജ്യ നിർമാണത്തിൽ വലിയ നേതാക്കൾ നൽകിയിട്ടുള്ള സംഭാവനകൾ എന്നിവ വിസ്മരിച്ചുകൊണ്ട് ഒരു രാജ്യത്തിനും മുന്നിലേക്ക് കുതിക്കാൻ ആകില്ല എന്നും ശ്രീ നായിഡു ഓർമിപ്പിച്ചു